
M- orbum  hydrocephaloidem  de  arte  medica  optime  me- 
ritus Marshall  Hali  primus  descripsit.  Quae  prima 
descriptio  hujus  morbi  invenitur  in  ejus  libro:  «Medical 
Essays  1825.«  Postea  morbum  Abercrombie  in  libro 
suo : «Researches  on  diseases  of  the  brain  and  Spinal- 

Chord«  paucis  verbis  commemoravit.  Praeterea  de  morbo 
hydrocephaloide  a Gooch  in  libro  inscripto  «Account 
of  some  diseases  peculiar  to  women«  tractatum  est.  Ube- 
rius de  morbo  actum  a Marshall  Hali  in  libro,  qui 
inscriptus  est:  »M.  Hali.  Ueber  die  Krankheiten  und 
Storungen  des  Nervensystems.  Aus  dem  Englischen 
von  Dr.  F.  J.  Behrend.  1842.« 


SYMPTO  M ATOLOG I A . 


Duo  morbi  stadia  distinguuntur,  primum  scilicet 
stadium  irritationis,  alterum  stadium  torporis.  Sympto- 
mata fere  eadem  sunt,  quae  apud  hydrocephalurn  acu- 
tum animadvertuntur.  Symptomata  primi  stadii  sunt 
haec:  Infantes  morosi  fiunt,  facile  irritantur,  inquieti  sunt. 
Colori  faciei  rubro  invicem  succedit  pallidus.  Infantes 
gravedinem  capitis  sentire  videntur.  Tardiores  caput 
demissum  vix  compotes  sunt  attollendi,  somnolenti  sunt, 
somnus  autem  inquietus  est;  dormientes  facillime,  su- 
surro lenissimo  excitantur;  in  somnis  saepe  loquuntur, 
saepe  vagitum  edunt,  ingemiscunt;  magna  tarditas  non 
solum  motuum,  sed  etiam  ingenii;  oculi  modo  aperti,  modo 
clausi , saepissime  semiaperti.  Saepius  subito  cohorre- 
scunt. Cutis  temperies  invicem  immutatur,  modo  non 

solito  calidior,  modo  calidissima,  modo  solito  frigidior. 
Saepius  maxima  cutis  irritabilitas  adest.  Arteriarum  pul- 
sus interdum  nullo  modo  vel  parum  mutatus;  saepius 
paullulo  plenior  et  frequentior.  Abdomen  molle  est,- 
flatulentia  et  relaxatio  intestinorum,  saepissime  diarrhoea, 
adest;  sedes  sunt  mucosae.  Linguae  color  albus. 

Non  multo  post,  praesertim  cura  neglecta,  stadium 
irritationis  sequitur  stadium  torporis,  cujus  symptomata 
sunt  haec;  Facies  fit  pallida,  temperies  multo  diminui- 
tur; majorem  in  modum  facies  pallida  mortui  instar  et 
omnino  est  frigida;  eodem  modo  temperies  totius  cutis 
imminuta.  Tarditas  et  ingenii  et  motuum  gradum  ma- 
ximum assequitur.  Immobilitas  denique  omnino  intrat; 
oculi  sunt  semiaperti.  I11  nullas  res  infantes  oculos 
defigunt.  Pupillae  sunt  dilatatae,  lux  earum  contractio- 
nem nullam  efficit.  Respiratio  adhuc  solito  celerior  fit 
tardior,  inaequalis,  saepe  intermittens,  et  quum  vires 
magis  magisque  collapsae  sunt,  stertens.  Vox  rauca 
.fit,  fere  evanescit.  Sedes  viridis  coloris  et  odoris  foedi 
esse  solent.  Pedes  fere  gelidi.  Arteriarum  pulsus  ad- 
huc plenior  fit  debilis  et  multo  frequentior;  frequentia 
et  debilitas  paullatim  magis  magisque  aucta.  Animam 
denique  infantes  exspirant. 


AETIOLOGIA. 


Quae  symptomata  quam  similia  sunt  illis,  quae  hy- 
drocephalus  acutus  offert,  tam  dissimilis  utriusque  morbi 
natura  est.  Primum,  quae  auctores,  qui  de  morbo  scri- 
pserunt, de  caussis  docent,  exponamus. 

M.  Hali  morbum  praecipue  exhaustione  nasci  di- 
cit. Quaenam  igitur  sunt  caussae  exhaustionis?  Aucto- 
res inprimis  duas  commemorant: v 

I.  Diarrhoeam  infantum,  quae  per  aliquod  tempus 
duraverit.  Quae  diarrhoea  exstitit  aut  nutrimentis  ineptis 
et  malis,  imprimis  talium  infantum , qui  a lacte  matrum 
modo  remoti,  cibis  ineptis  et  pravis  sustentabantur;  aut 
exorta  est  medicamentis  laxantibus,  quae  vel  per  se  gra- 

viora  irritationem  intestinorum  vehementiorem  et  per  ali- 
quod tempus  durantem  efficiebant,  vel  irritationem  mo- 
dicam, quae  antea  jam  exstiterit,  multo  augebant. 

Non  dubitandum  est,  quin  aliae  quoque  caussae,  in- 
primis  aeris  atmospliaerici,  talem  intestinorum  statum  ad- 
ducere possint. 

II.  Sanguinis  quoque  detractionibus  consumtio  vi- 
rium effecta  esse  potest.  Quae  detractiones  sanguinis 
n iis  casibus,  in  quibus  talem  statum  effecerint,  aut  con- 
:ra  irritationem  tantum  sympathicam  cerebri  alio  quodam 
aiorbo  effectam  institutae  erant;  aut,  quum  revera  status 
congestivus  cerebri,  vel  inflammatorius  (?)  adesset,  in  mo- 
lum  majorem  adhibitae.  Ubi  vires  infantum  inprimis 
diarrhoea  affectorum  jam  fractae  sint,  sanguinis  detra- 
ctiones talem  exhaustionis  statum  facilius  adducere  posse 
acile  ad  intelligendum  est. 

Gooch  talem  quidem  morbum  apud  illos  infantes 
Drtum  observabat,  qui  adhuc  bona  valetudine  gavisi, 
crevi  tantum  tempore  ante  irritatione  intestinorum  labo- 
•averant. 

Talem  statum  igitur  non  solum  viribus  exhaustis 
produci  contendit.  M.  Hali  autem  ei  ita  adversatur,  ut 
n casibns  a Gooch  relatis  medicamenta  laxantia  adhi- 
cita  virium  exhaustionem  verisimiliter  effecisse  demon- 
stret: ex  altera  parte  tamen  concedit,  primum  morbi 
stadium,  irritationis,  ventriculi  et  intestinorum  tantum  ir- 
ritatione, viribus  adhuc  non  omnino  consumtis  adduci 
posse  j stadium  torporis  autem  in  exhaustione  sola  caus- 
sam habere  omnino  contendit. 

Alio  loco  M.  Ilall:  «Status,  inquit,  organismi  ex- 
laustus  non  impedit,  quo  minus  congestio  sanguinis  in 
.erebo  oriri  possit  j adducitur  potius  hac  re  congestio: 
n gravioribus  igitur  casibus,  inquit,  non  solum  sympto- 
mata congestonis  cerebri  per  vitam  apparent,  sed  etiam 

post  mortem  ventriculi  sero  exsudato  impleti  repe- 
riuntur.» 

Quinam  igitur  est  status  cerebri  in  hoc  morbo? 
Respicientibus  simul  ad  statum  aegrotorum  universalem, 
sententiis  auctorum  M.  Hali  et  Gooch  perpensis,  illum 

explicare  nobis  liceat. 

• ' 

I.  Cerebrum  est  in  statu  anaemiae. 

A.  Anaemia  adest  simulque  irritatio  intestinorum 
viribus  tamen  aegrotorum  nondum  exhaustis;  anaemia  ce- 
rebri igitur  coincidens  cum  congestione  tantum  intestino- 
rum ejusque  sequela.  Intestina  irritata  sine  dubio  san- 
guinem ad  se  ipsa  attrahunt,  talique  modo  statum  illum 
cerebri  efficiunt.  Similia  morbi  aliorum  organorum  nobis 
offerunt.  Ita  exempli  gratia  apud  hyperaemiam  vel  hae- 
morrhagiam uteri  alia  quaedam  organa  sanguinis  expertia 
invenimus. 

B.  Anaemia  cerebri  adest,  coincidens  cum  statu  ex- 
haustionis universali. 

Hic  locus  esse  mihi  videtur,  nonnulla  pathologiae 
cerebri  generalis,  ut  symptomata,  quae  morbus  noster  of- 
ferat, rectius  interpretemur  et  judicemus,  proferendi.  Pri- 
mum hoc  commemoramus,  morbos  cerebri  potissimum 
contrarios  eadem  signa  saepissime  offerre j omittamus, 
de  signis  similibus  loqui,  quae  et  affectio  cerebri  idiopa- 
thica et  sympathica  praebent,  (difficultas  quidem  tales  sta- 
tus dignoscendi  satis  constat  5 optimos  medicos  et  peritis- 
simos  in  dijudicando,  qualis  cerebri  affectio  sit,  utrum 
idiopathica  an  sympathica,  frequentissime  perturbari  satis 
scimus)  et  hoc  loco,  spectantes  ad  symptomata  hydro- 
cephali  acuti  et  morbi  hydrocephaloidis,  de  illis  tantum 
statibus,  fere  eodem  modo  sese  praebentibus,  anaemiae 
cerebri  et  hyperaemiae  vel  inflammationis  dicamus.  Quam 
rem  optime  explicat  hoc  experimentum : Quum  animali 

subito  et  repente  multum  sanguinis  detrahitur,  sympto- 
mata, quae  alias  irritationi  cerebri  facile  adscribere  potue- 
ris, apparent  j convulsiones  exoriuntur,  eo  vehementiores, 
quo  magis  cerebrum  sanguinis  expers  fit.  Similia,  quae 
in  aliorum  organorum  morbis  videmus,  rem  confirmant. 
Pulmonibus  copia  sanguinis  solito  majore  impletis,  vel 
solita  sanguinis  copia  carentibus,  dyspnoea  oritur.  Pari- 
ter palpitationes  cordis  et  solito  majore  sanguinis  copia 
et  minore  efficiuntur.  Illa  symptomata,  quae  post  hae- 
morrhagias  nobis  sese  offerunt,  somnolentiam,  surdiginem, 
tinnitum  aurium,  caecitatem,  oculorum  scintillationem  etc. 
afferremus,  nisi  res  illis,  quae  jam  memorata  sunt,  satis 
uperque  confirmata  esset. 

Sed  quaenam  est  illorum  symptomatum , quae  anae- 
mia excitat,  causa  physiologica;  stadia  enim  duo,  ut  re- 
petamus, irritationis  et  torporis  distinguebantur,  atque 
utriusque  stadii  symptomata  cerebri  anaemia  excitata  exi- 
stimavimus. Aliorum  symptomatum  caussa  facile  appa- 
ret, inopia  scilicet  sanguinis,  irritamenti  vitalis,  vim  cere- 
bri frangi  liquet;  quaenam  sit  aliorum  symptomatum, 
irritationis,  symptomatum  quodammodo  reactionis  cerebri 
ad  sui  ipsius  statum,  quae  variis  modis  se  manifestant, 
causa  difficilius  intellectu  sit.  Hanc  rem  nonnulli  sic  ex- 
plicare conati  sunt,  ut  proposuerint,  quandam  ut  ita  di- 
cam copiam  irritabilitatis  in  systemate  nervorum  accumu- 
latam esse , eamque  in  modum  vitae  cum  sanguine  effu- 
gientis vi  quadam  effundi.  Canstatt  ita  rem  expedit: 
«causa,  inquit,-  symptomatum  physiologica  nobis  esse  haec 
videtur;  quo  magis  vis  organi  cujusdam  vel  organismi 
anaemia  fracta  est,  eo  magis  aucta  irritabilitas;  quodque 
lenissimum  irritamentum,  ad  quod  organum  integrum  vix 
reagere  videtur,  organi  sanguinis  expertis,  quamdiu  non 
paralyticum,  reactionem  turbulentam  quidem,  sed  omni  vi 
carentem  provocat."  Quae  sententia  ceteras  interpreta- 
tiones non  excipere  nobis  videtur. 

II.  Cerebrum  est  in  statu  hyperaemiae,  eoincidente 
cum  exhaustione  corporis.  Sanguinis  congestio  in  cere- 
bro adducta  est  viribus  organismi  fractis. 

Quod,  quamquam  saepissime  apud  infantes,  interdum 
apud  adultos  quoque  observatur.  Tali  modo,  sectione 
cadaverum  haemorrhagiis  defunctorum  instituta,  cerebrum, 
ceteris  organis  sanguinis  expertibus,  sanguine  impletum 
nonnunquam  invenitur.  Experimenta  in  animalibus  facta 
idem  explicant;  multo  enim  animali  sanguine  detracto,  ita 
ut  mors  intret,  tunicae  cerebri  et  cerebrum  ipsum  san- 
guine impletum  saepius  reperitur.  Similia  signa  homines 
haemorrhagia  affecti  per  vitam  interdum  offerunt,  signa, 
quae  sanguinis  in  cerebro  congestionem  adesse  satis  de- 
monstrant. Quae  quidem  symptomata,  hirudinibus  in  ca- 
put adhibitis,  aliquod  tempus  removentur;  mox  tamen  ve- 
hementiora  regrediuntur,  quia  causa  congestionis,  virium 
exhaustio,  non  remota  est.  Quod  apud  infantes  saepius 
etiam  observatur,  quia  et  ad  affectiones  cerebri  propen- 

siores  sunt,  et  connexus  sympathicus  cum  aliis  organis 
major  animadvertitur.  Et  quum  in  illis  casibus  irritatio 
intestinorum  adesse  soleat,  congestio  sanguinis  in  cerebro 
facilius  evenire  potest.  — Quae  sympathica  cerebri  affe- 
ctio \ iribus  minime  fractis,  in  adultis  quoque  apparet; 
«interdum  enim,  Andral  inquit,  agitationes  organorum 
digestionis,  inprimis  vehementiores,  congestionem  cerebri 
efficiunt.  Eodem  modo,  j inquit,  apud  infantes,  gastro- 
enteritide laborantes,  hyperaemia  cerebri  oritur;  saepius 
quidem,  non  semper  deliria  et  coma,  quae,  in  quibusdam 
hujus  morbi  stadiis  apparent,  ab  hyperaemia  originem 
ducunt;  et  apud  illos  nascuntur,  quorum  cerebrum  post 
mortem  sanguinis  valde  expers  invenitur.»  Res  quidem 
omnino  constat ; caussam  autem,  ob  quam  modo  hyperae- 
mia, modo  anaemia  observetur,  enucleare  non  possimus. 


Interrogare  nunc  liceat,  num  nomen  «morbus  li y - 
d r o ceph  alo  i d es«  ad  illum  morbum,  quem  descripsimus, 
aptum  sit;  non  aptum  existimemus,  quia  status  cerebri 
omnino  diversos  nomen  complectitur,  nam  cerebrum  ut 
demonstravimus,  in  statu  hyperaemiae  et  anaemiae  esse 
potest.  At  in  eadem  re,  fortasse  opponas,  in  exhaustione, 
fontem  habet  morbus.  Et  id  minime  accidit;  anaemia 
enim  cerebri  non  semper  viribus  consumtis  efficitur, -eam- 
que  etiam  oriri  vidimus  apud  illos,  qui,  viribus  non  fra- 
ctis, irritatione  tantum  intestinorum  diutius  laboraverint, 
namque  irritata  intestina  sanguinem  ad  se  ipsa  attrahere 
talique  modo  illum  cerebri  statum  propter  connexum 
quendatn  adducere  demonstravimus.  Canstatt  in  libro 
suo  anaemiam  cerebri  tractat,  eamque  ait  morbum 
esse  hydrocephaloidem  auctoris  M.  Hali.  Nec  hoc  pro- 
bare possumus,  quia  pari  modo  hyperaemiam  adesse 
posse  vidimus.  — 

Verisimile  insuper  nobis  videtur,  M.  Hali  illos 
quoque  casus,  in  quibus  re  vera  hydrocephalus  acutus 
exstiterit,  morbo  quem  hydrocephaloidem  nominat,  aduu- 
merasse.  Loco  enim  quodam  ille  dicit:  «In  gravioribus 

casibus  non  solum  per  vitam  signa  congestionis,  sed  etiam 
post  mortem  ventriculi  cerebri  sero  exsudato  impleti  in- 

iveniuntur.«  Nonne  est  fere  idem  status,  quem  nonnulli 
i auctores  apoplexiam  hydroc  epli  alicam  vocaverunt? 
Alibi  porro  haec  ait:  «Exhaustio  virium  majore  hirudi- 

num multitudine  vel  majoribus  venaesectionibus  saepis- 
sime efficitur.  Quin  sententiam  pronunciem  non  possum, 
multorum  infantum  morborum  mortem  adducentium  cul- 
pam in  medicamina,  quae  vires  consumunt,  transferendam 
esse.  Quae  sententia,  inquit , medicos  non  satis  peritos, 
qui  venaesectione,  laxantibus,  magnis  calomelanos  dosibus 
adhibitis  omnia  fecisse  se  putent,  moneat,  ut  cautiores 
sint;  concedo  quidem  his  remediis  complures  morbos  sa- 
nari, saepissime  autem  alterum  morbum  ea  efficere,  qui 
ad  mortem  ducat,  persuasum  habeo. « „ Num  M.  II  a 1 1 il- 
los casus  huc  referri  voluerit,  in  quibus  contra  statum  ce- 
rebri inflammatorium  ratione  virium  jam  diarrhoea  quo- 
dammodo debilitatarum  major  sanguinis  copia  detracta 
sit,  in  medio  relinquamus,  quamvis  respicientes  ad  illa, 
quae  in  libro:  «Ueber  Blutentziehung  von  Dr.  M.  Hali. 

Deutsch  bearbeitet  von  Dr.  Bresslcr  1837.«  docet  id 
probare  velimus.  Veras  quidem  inflammationes  non  in- 
tellexisse M.  Ilall  nobis  videtur.  Talisne  autem  inflam- 
matio, qualis  arachnitis  et  encephalitis,  morbus  hydroce- 
phalus  acutus  habeatur?  Diversas  de  hac  re  auctorum 
sententias  proferre  longius  a proposito  nos  deducat. 
Hoc  quidem  constare  nobis  videtur,  aut  diversos  morbos 
nomine  hydrocephali  acuti  comprehensos,  aut  signa,  quae 
in  sectionibus  cadaverum  institutis  sese  obtulerunt,  exorta 
ab  inflammatione  nonnullos  auctores  saepius  non  recte 
existimasse,  neque  complicationes  malorum  cerebri  cum 
morbis  aliis,  qui  jam  antea  exstiterint,  satis  respexisse. 
Et  id  satis  exploratum  nobis  videtur,  hydrocephalum 
acutum  ab  inflammationibus  veris,  quales  arachnitis  vel 
encephalitis  sunt,  omnino  diversum  esse:  sive  morbus 
propriam  in  nosologia  speciem  repraesentet,  quam  inter 
neurophlogoses  numeraverint;  sive  sit  arachnitis,  quae, 
quod  in  organismo  infantili  appareat,  propriam  sese  prae- 
beat. Ac  fere  inter  omnes  auctores  constat,  contra  hunc 
morbum  tantam  sanguinis  copiam,  quanta  contra  ceteras 
ferrae  omnes  opus  sit  inflammationes,  non  detrahendam 
esse.  Quae  ideo  proferimus,  ut  monstremus,  sanguinis 

contra  hunc  infantuin  morbum  detractiones,  in  majorern 
modum  adhibitas,  facillime  efficere  posse,  ut  ille  status 
morbi,  quem  auctores  asthenicum  vocant,  adducatur.  Huc 
accedit,  quod  hydrocephalus  acutus  in  decursu  aliorum 
morborum,  qui  vires  aegrotorum  jam  in  modum  quendam 
debilitaverint,  saepe  intrat.  Quod  complicationes  morbi 
cum  aliis  attinet,  haec  auctoris  Sto ck es  verba  (cfr.  Ue- 
ber  die  Heilung  der  innem  Krankheiten  von  Stockes. 
Deutsch  bearbeitet  von  Dr.  F r.  J.  Behrend)  citamus: 
»N6n  tam  difficilem  esse,  quam  medici  putaverint,  hydro- 
cephalum  acutum  sanatu  existimamus.  In  hoc  tantum 
casu  cura  est  difficillima;  nempe  quum  inflammatio  cum 
gastro  - enteride  complicata  est.  Signa  intestinorum  affe- 
ctorum prima  apparere  solent,  eaqua  mox  cerebri  affectio 
sequitur.  Quod  magnam  difficultatem  praebet;  medicus 
enim  in  periculum  venit  in  duplicem  errorem  incidendi; 
alter  error  hic  est,  ut  affectio  cerebri  sympathica  facile 
habenda  sit,  quae  morbo  intestinorum  sanato  effugiat}  al- 
ter, ut  medicus  ad  affectionem  cerebri  solam  animum  at- 
tendat. Id  primum  memoria  teneatur,  affectionem  cere- 
bri, etiamsi  morbus  intestinorum  prior  adfuerit,  non  parvi 
aestimandam  esse,  siiriulque  in  morbum  intestinorum  ani- 
mum attendendum. « Cheyne  dicit:  «contra  hydrocepha- 

lum  acutum  medicamina  laxantia  modo  apta  modo  .inepta 
esse;  ubi  inepta  sunt,  complicatio  cum  affectione  intesti- 
norum adest.« 

Auctores,  ut  jam  memoravimus,  hydrocephalum  acu- 
tum sthenicum  et  asthenicum  distinguunt.  (Klohs,  die 
Gehirnwassersucht  der  Kinder.  Berlin  1837.  Seite  46). 
«Hydrocephalus  acutus  sthenicus.  in  primis  observatur, 
quum  infantes  validi  et  sanguinosi;  asthenicus,  quum  in- 
firmi, cachectici,  aliis  morbis  jam  debilitati,  cibis  ineptis 
et  malis  nutriti,  viribus  vel  chronico  morbo  vel  acuto 
inflammatorio  exhaustis,  afficiuntur.  Curam  hydrocephali 
asthenici  auctores  docent  difficillimam  esse,  inprimis.  quia 
asthenica  omnium  organorum  aequalis  non  adsit,  sed  modo 
hoc  modo  illud  organum  statum  asthenicum  offerat,  dum 
aliud  in  statu  contrario  animadvertatur.  Signa  congestio- 
nis sanguinis  in  cerebro  quamquam  satis  apparent,  debi- 
litas tamen  corporis  detractionem  sanguinis  localem,  etiamsi 

modicam,  periculosam  reddit,  multoque  magis  vetat  ma- 
jorem aliquam  sanguinis  detractionem,  quam  exsudatio 
saepius  statim  insequitur.  Alias  omnia  debilitatis  et  ato- 
niae  totius  corporis  et  cerebri  signa  adsunt,  quae  medi- 
camiua  irritantia  indicare  videntur;  quae  tamen  adhibita 
rem  multo  pejorem  reddunt,  quia  irritatio  cerebri  occulta 
modicam  sanguinis  detractionem  indicans,  illis  medicamen- 
tis magis  magisque  crescit,  postremoque  mortem  adfert. 
Sanguinis  detractiones  igitur  modo  prodesse  modo  nocere 
possunt;  itaque  nisi  rebus  accuratissime  perpensis,  non 
instituendae  sunt.  Id  medico  praecipue  nitendum,  ut  sen- 
sibilitatem  organorum  inaequalem  hic  auctam,  illic  dimi- 
nutam, aequalem  reddat  et  in  perpetuum  a cerebro  deri- 
vet. Quem  ad  finem  indicata  sunt  Nervina  et  Diapho- 
retica: Infusum  Valerianae,  Flor.  Ghamomill.,  Liq.  Amnion, 
acetic.  etc. ; viribus  magis  magisque  debilitatis:  Serpentar., 
Angelica,  Moschus,  Liq.  Ammon.  succin.,  Chiria,  Sinap. 
Hic  vinum  quoque  inprimis  in  loco  est.  Vino  Odier  et 
Macbride  infantes  se  in  valetudinem  saepius  restituisse 
narrant".  — Petrus  Frank  quoque  distinguit  hvdro- 
cephalum  acutum  sthenicum  et  asthenicum,  atque  contra 
asthenicum  Opium,  Mosch.,  Flor.  Zinci,  Ammonium  et 
Vinum  commendat.  — Quod  caussas  morbi  remotas  at- 
tinet, auctores  hydrocephalum  et  idiopathicum  et  sympto- 
maticum discernunt,  symptomaticum  eum  vocantes,  qui 
alium  morbum  acutum  congestionem  sanguinis  ad  cere- 
brum et  exsudationem  provocantem,  sequitur.  Febres 
mucosas  et  remittentes,  quae  diutius  exstiterint,  auctores 
dicunt  apud  infantes,  hydrocephalo  intrante  saepe  finiri, 
hydrocephalum  rati  illius  morbi  consecutionem  esse;  in- 
fantum  melior  status  quidem  aliquamdiu  apparet,  mox 
tamen  coma  et  convulsiones  animadvertuntur  et  infantes 
animam  exspirant.  — 

Quae  omnia  a nobis  memorata  sunt,  ut  sententiam 
nostram  proferamus,  a M.  Hali  quandarn  quoque  hy- 
drocephali  acuti,  ut  ita  dicam,  speciem,  variis  caussis  ita 
commutatam,  ut  auctores  asthenicam  descripserint,  illi 
morbo  adnumeratam  esse,  quem  hydrocephaloidem  nuncu- 
paverit. Neque  certe  negari  potest,  hydrocephalum,  cor- 
pore aliis  morbis  jam  debilitato,  oriri  posse;  morbum 


12 


autem  tali  modo  commutari  et  ab  illo,  quem  sthenicum 
vel  idiopathicum  nominaverint,  valde  diversum  esse,  in- 
dubium nobis  videtur.  Quod  et  ad  curam  maximi  mo- 
menti esse,  sane  negari  non  potest.  — In  medio  relin- 
quebamus et  verisimillimum  tantum  habebamus,  M.  Hali 
talem  hydrocephali  acuti  speciem  quoque  nomine  morbi 
hydrocephaloidis  intellexisse.  Quae  verba  M.  Hali  ad 
hanc  sententiam  nostram  adduxerunt,  ea  supra  comme- 
moravimus. — Atque  id  consideratione  dignissimum  no- 
bis videatur,  hydroceplialo  acuto  illos  quoque  infantes, 
quorum  vires  aliis  morbis  jam  debilitatae  sunt,  affici  posse. 

Nec  dubitandum  tamen  nobis  videtur,  quin  auctores 
nomine  hydrocephali  acuti  illum  quoque  morbum,  quem 
M.  Hali  nomine  morbi  hydrocephaloidis  descripserit, 
saepius  significasse,  anaemiae  cerebri  signis  ab  illis  irrita- 
tionis non  dignotis.  Atque  M.  Hali  optime  meritum 
esse,  quod  ad  morbum,  qui  adhuc  sine  dubio  saepissime 
non  recte  judicatus  sit  et  medicum  in  errorem  duxerit, 
medicos  attentiores  redderit,  quis  negabit?  Quam  senten- 
tiam nostram,  morbum  hydrocephaloidem  pro  morbo  om- 
nino contrario  hydrocephalo  habitum  esse,  id  inprimis 
confirmat,  quod  apud  auctores  de  sectis  infantum  cadave- 
ribus legimus.  Nonnulla  ad  hanc  rem  pertinentia  secun- 
dum Klohs,  qui,  quae  multi  auctores  de  hac  re  do- 
cuerunt, in  libro  suo  composuit,  memorare  volumus. 
Ille  quidem  haec  dicit:  Omnes  fere  auctores  consentiunt, 
vasa  cerebri  ejusque  tunicarum  plus  sanguine  minusve 
impleta  esse , interdum  sanguine  turgida  inveniri ; apud 
infantes  autem,  quorum  vires  ante  morbum  fractae  essent, 
haec  non  tam  perspicue  observari,  interdum  omnino 
desiderari. 

Aliine  morbum  hydrocephaloidem  auctores  com- 
memorent? 

Id  primum  adferamus,  quod  Abercrombie  de 
morbo  dicit:  »Ultimo  illorum  morborum  stadio,  qui  ex- 
haustionem virium  efficiunt,  status  aegrotorum  soporus 
oriri  dicitur,  et  quidem  multo  tempore  ante  mortem,  dum 
arteriarum  pulsus  satis  animadvertitur.  Tales  infantes 
observandi,  occasio  mihi  data  est;  nonnullos  dies  talem 
stuporem  ostenderunt,  vino  autem  et  diaeta  nutriente  in 

ivaletudinem  restituti  sunt.  Qui  status  ab  illo  soporo, 
i morbos  cerebri  comitante,  vix- dignoscendus  est,  infantes 
tali  modo  afficiuntur,  postquam  per  tempus  aliquod  mor- 
bis, qui  vires  debilitant,  inprimis  diarrhoea  neglecta  labo- 
irarunt.  Infantum  sensibilitas  omnino  deest;  pupillae  sunt 
i dilatatae,  oculi  aperti  lucem  non  sentiunt,  facies  pallida, 
arteriarum  pulsus  debilis.  Haec  affectio  unum  vel  duos 
dies  existere  potest,  et  vel  ad  rem  meliorem,  vel  ad  mor- 
rtem  ducit.  Qui  morbus  apoplexiae  ex  exinanitione,  qua- 
lem veteres  auctores  describunt,  simillimus  esse  videtur. 
A syncope  ita  dignoscitur,  ut  paullatim  ingrediatur  et 
longius  tempus,  unum  vel  duos  dies  duret,  nec,  ut  syn- 
i cope,  caussis,  quae  subito  influunt,  efficiatur,  sed  viribus 
I paullatim  fractis  producatur.  Ab  exhaustione  sola  sic 
i discernendus  est  morbus,  ut  sensibilitas  et  facultas  mo- 
(iuum  fere  omnino  desit,  dum  arteriarum  pulsus  satis  con- 
spiciendus, interdum  etiam  satis  fortis  apparet.  Eundem 
morbum  apud  adultos  quoque  observabam , multo  tamen 
: frequentiorem  apud  infantes." 

Atque  Andral  nomine  «anaemiae  cerebri"  eundem 
morbum  describit.  Quae  auctor  docet,  haec  fere  sunt: 
Status  cerebri  exsanguis  saepissime  eadem  signa  offert, 
quae  hyperaemia;  et  maximi  est  momenti,  alterum  statum 
ab  altero  plane  contrario  dignoscere.  Signa  anatomica 
morbi  haec  describit:  Color  substantiae  cerebri  ita  est 
mutatus,  ut  substantia  corticalis  multo  pallidiorem  solito 
colorem , minorem  vasorum  numerum  offerat  et  substan- 
tiae medullari  similem  sese  praebeat.  Billiard  substan- 
tiam cerebri  corticalem  tam  pallidam  interdum  sese  ob- 
servasse refert,  ut  superficies  cerebri  cerae  formatae  si- 
milis apparuerit.  Quod  ad  morbi  symptomata  attinet, 
haec  ille  auctor  docet:  Anaemia  aut  cerebri  tantum,  aut 
totius  corporis  cernitur;  anaemiam  totius  corporis  apud 
aegrotos,  qui  aut  haemorrhagiis  aut  alio  morbo  acuto  vel 
chronico  laboraverint,  se  vidisse  testatur.  Sic  apud  in- 
fantes morbus  observatur,  qui  gastro  - enteritide  acuta 
affecti  erant,  quo  morbo  fere  finito,  symptomata  compa- 
rent, quae  irritatione  cerebri  exorta  videntur,  quod  tamen 
in  statu  exsangui  versatur  et  post  mortem  omnino  palli- 
dum invenitur.  — Quum  anaemia  cerebri  tantuiu  adest, 


14 


caussis  adducta,  quae  sanguinis  in  cerebro  circuitum  pro- 
prio modo  modificant,  illa  signa  desunt,  quae  omnis  quan- 
titatem et  qualitatem  sanguinis  perturbatas  esse  annun- 
ciant.  Anaemia  cerebri,  alibi  ait,  idiopathica  quoque  esse 
potest,  comitans  congestionem  aliorum  organorum;  apud 
infantes  saepissime  obvia,  multo  rarius  apud  adultos.  — 
Symptomata  morbi  sunt  haec:  saepius  delirium  adest;  fa- 
cultas motuum  est  imminuta,  vel  omnino  sublata;  saepe 
convulsiones  observantur;  sensibilitas  est  aucta  aut  di- 
minuta. 

Atque  Eli  io  ts on  morbum,  quem  hy  drocepha- 
lum  spurium  vocat,  commemorat.  «Symptomata,  inquit, 
hydrocephali  acuti  apud  tales  infantes  interdum  obvia 
sunt,  qui  sanguinis  detractionibus,  laxantibus  et  diaeta 
antiphlogistica  maximum  in  periculum  inducantur.  Inter- 
dum enim  evenit,  ut  infans  vertigine  afficiatur,  pupillae 
dilatatae,  delirium  et  fere  omnia  hydrocephali  signa  ap- 
pareant; dolor  tamen  capitis  vel  omnino  non  observa- 
tur, vel  mox  refugit,  atque  cutis  temperies  valde  dimi- 
nuta est;  pulsus  acceleratus  et  debilis,  facies  est  pallida 
vel  colore  rubro  tamen  fugacissimo.  Tali  conditione 
quum  hirudines  vel  laxantia  adhibentur,  vires  infantis 
haud  dubie  magis  consumuntur.  Saepius  infantes,  post- 
quam per  aliquod  tempus  diarrhoea  laboraverunt,  statum 
torporis  cerebri  ostendunt,  gravedinem  capitis  sentiunt, 
stupor  apparet,  facultas  oculorum  videndi  deest,  pupil- 
lae sunt  dilatatae.  Post  mortem  cerebrum  aut  nihil 
mutatum  observatur,  aut  vasa  cerebri  magis  serosa  ap- 
parent; interdum  seri  aliquantum  exsudati  in  ventriculis 
fortasse  invenitur,  plerumque  autem  vasa  solito  paucio- 
rem sanguinem  continent.  Optimum  contra  hunc  mor- 
bum remedium  est  jus  carnis  elixae;  praeterea  ternis  vel 
quaternis  horis  dosis  Ammonii  quaedam  sumatur.  Tali 
ratione  bona  valetudo  celeriter  restituitur.* 

Apud  ceteros  auctores  nihil  de  hoc  morbo  inveniri 
putamus;  veteres  anaemiam  cerebri  et  symptomata  quae 
offert,  non  satis  cognosse  videntur.  Jam  supra  senten- 
tiam nostram , symptomata  status  cerebri  exsanguis  for- 
tasse haud  raro  a congestione  vel  hydrocephalo  non 
dignota  esse,  protulimus.  Locis  tamen  quibusdam  apud 

auctores  de  morbis  infantum,  qui  vires  inprimis  consu- 
imunt,  quod  ad  nostrum  morbum  pertinere  videatur,  id 
i memoratum  legimus,  sub  finem  talium  infantum  stupo- 
rem vel  convulsiones  oriri. 

Jam  alia  memorare  volumus,  quae  apud  auctores 
obvia  ad  hunc  morbum  referri  possint.  Verisimile  nobis 
videtur,  illum  statum  ab  auctoribus  interdum  nomine 
apoplexiae  nervosae,  quam  Abererombie  apoplexiam 
simplicem  vocat,  significatum  esse.  Illam  Abercrom- 
bie  sententiam , morbum  hydrocephaloidem  simillimum 
esse  apoplexiae  ex  exinanitione  a veteribus  descriptae,  su- 
pra meminimus.  Et  re  vera  illa,  quae  de  apoplexia 
nervosa,  inprimis  illa  ejus  specie,  quam  apoplexiam  ex 
exinanitione  vocaverunt,  docent,  ad  hunc  morbum  hydro- 
cephaloidem referri  possunt.  Zulianus  (Ueber  den 
Schlagfluss  der  Nerven.  Deutsch  v.  D ornei  er  1791.) 
de  apoplexia  ex  debilitate  haec  dicit:  »Quum  organismus 
ita  debilitatus  est,  ut  vasa  cerebri  sanguine  non.  satis 
impleri  possint,  illa  apoplexiae  species  exoritur,  de  qua 
hic  sermo  est.  Tissot  (Epistol.  varii  argumenti)  ait: 
quum  spiritus  vitalis,  viribus  exhaustis,  deest,  apoplexia 
oritur,  quae  apoplexiae  species  compressione  cerebri  non 
efficitur.  Symptomata  prodroma,  Zulianus  inquit, 
sunt:  pallor  faciei,  vertigo,  tinnitus  aurium,  maxima  de- 
bilitas, * tremor  artuum,  debilitas  sensuum  internorum. 
Qua  apoplexia  inprimis  ii  afficiuntur,  qui  magnam  san- 
guinis copiam  subito  amiserunt;  itaque  Hippocrates 
hunc  morbum  dicit,  apud  homines  vulneratos  ob- 
servari. Idem  apud  uxores  accidit,  quae  in  pariundo 
haemorrhagiis  moriuntur:  saepe  haemorrhagia  tam  gra- 
vis est,  ut  syncope,  coma  exoriatur  atque  mox  mors 
sequatur;  haemorrhagia  enim  efficit,  ut  cerebrum  non 
satis  sanguine  impleatur.  Apoplexia  quoque  insequi- 
tur, quum  dejectiones  alvi  profusiores  sunt;  sic  il- 
lam laxantia  graviora  efficiunt.  Viribus  fame  debilita- 
tis, vertigo  quoque,  deliria  et  denique  apoplexia  oriun- 
tur. Auctore  Tissot  inprimis  afficiuntur  morbis  laboran- 
tes vires  debilitantibus,  vel  ii,  qui  continue  medicamentis 
utuntur,  quae  vires  consumunt.  Alio  loco  idem  auctor 
commemorat,  in  cadaveribus  infantum  apoplexia,  defun- 

ctorum  vasa  cerebri  sanguinis  omnino  expertia  reperiri.« 
Haec  igitur  apoplexiae  species,  quam  fere  sernper  alii 
morbi  comitari  solent,  saepissime  statu  cerebri  exsangui 
proferri  nobis  videtur:  itaque  eam  ad  illum  morbum, 
quem  M.  fFall  nomine  morbi  hydrocephaloidis  descripsit, 
recte  referendam  censemus. 

Num  morbus  hydrocephaloides  apud  infantes  tan- 
tum observetur? 

Quae  supra  exposuimus,  haec  docent,  morbum  non 
solum  apud  infantes  obvium  esse.  Etenim  quae  aucto- 
res de  apoplexia  nervosa  nobiscum  communicarunt,  in- 
primis  apud  adultos  observata  esse  videntur.  Andral 
et  Abercrombie  statum  illi,  qui  morbus  hydrocepha- 
loides vocatur,  simillimum  apud  adultos  interdum  sese 
vidisse  narrant,  et  exempla  commemorant.  Andral  hoc 
exemplum  ab  Hausbrandt,  medico  Germanico,  relatum 
allegat:  Homo  quidam,  vino  deditus,  furti  caussa  custo- 

dia tenebatur,  neque  alium  cibum,  nisi  panem  et  aquam 
accipiebat;  octo  vel  quatuordecim  diebus  praeterlapsis, 
symptomata  mentis  turbatae  apparebant;  vires  quoque 
valde  confectae,  neque  multo  post  deliria  etiam  furibunda 
orta  sunt.  Medicus  arcessitus,  quum  rationem  vivendi 
consuetam  cognosset,  opinabatur,  maniae  ceterorumque 
symptomatum  causam  esse  inopiam  potus  spirituosi;  ita- 
que parvas  spiritus  frumenti  doses  aegroto  administravit. 
Non  multo  post  symptomata  cerebralia  effugerunt  bona- 
que valetudo  restituta  est.  In  hoc  casu,  quod  cerebrum 
irritamentis  consuetis  carebat,  symptomata  illa  apparebant. 
Quae  signa  pari  modo  exoriuntur,  quum  cerebrum  san- 
guine, irritamento  vitali,  caret.  — Quae  exempla  Aber- 
crombie enarrat,  haec  sunt.  Vir  quidam,  aetate  pro- 
vectior diarrhoea  laborabat;  quae  neglecta  quum  per 
aliquod  tempus  durasset;  status  soporosus  subito  oritur; 
facies  pallida,  collapsa,  arteriarum  pulsus  tamen  non  de- 
bilis. — Femina  quoque,  aetate  provectior,  propter  ean- 
dem causam  memoriam  perdiderat,  strabismoque  affecta 
erat.  Vir  et  femina  vino  et  opio  adhibitis,  valetudinem 
recuperabant.  — Eodem  refert  exemplum  Abercrom- 
bie hocce:  Vir  quidam,  triginta  annos  natus,  morbo  la- 

borabat,  qui  non  satis  quidem  intellectus,  sedem  tamen  in 
ventriculo  habere  videbatur.  Quo  morbo  vires  valde 
consumebantur;  postremo  parum  auribus  audire  poterat, 
et  quidem,  quum  erecto  capite  vel  sedebat,  vel  stabat. 
Quum  jacebat,  bene  audiebat,  quum  stabat  capite  ita 
proclinato,  ut  facies  colorem  rubrum  acciperet,  tam  diu, 
quoad  color  ruber  manebat,  bene,  quum  color  ille  refu- 
gerat, male  audiebat.  — Quod  exemplum  ideo  citamus, 
quia  optime  exponit,  qualia  signa  anaemia  cerebri  pro- 
vocet. — 

Quam  ob  causam  illa  cerebri  symptomata  praecipue 
apud  infantes  observentur,  non  difficile  est  intellectu. 
Quum  enim  ad  texturam  cerebri  apud  infantes,  mollitie 
alioque  modo  diversam  a cerebro  adultorum,  ad  ejusdem 
magnitudinem  prae  ceteris  organis  praevalentem  specta- 
mus; quum  id  quoque  consideramus,  evolutionem  cerebri 
infantilis  maximam  esse  et  ad  illud  evolvendum  inprimis 
vim  corporis  niti,  res  plane  elucet.  Itaque  ut  morbi  ce- 
rebri apud  infantes  facile  oriuntur  affectioque  ejus  sym- 
pathica creberrime  usu  venit,  ita  status  cerebri,  etiamsi 
levissime  perturbatus,  qualis  apud  adultos  reactionem  vix 
provocat,  ad  signa  ferocissima  excitanda  aptus  est.  Rea- 
ctione autem  violentissima  maximum  vitae  periculum  fa- 
cile paratur. 


DIAGNOSIS. 


Quae  ad  morbum  hydrocephaloidem  dignoscendum 
, . . . .fert,  haec  nunc  expromere  volumus.  Colorem 
aciei  imprimis  et  temperiem  maximi  momenti  esse  dicit, 
juippe  illa,  ut  apud  adultos  arteriarum  pulsus,  statum 
unum  infantum,  vel  gradum  exhaustionis  produnt.  Atque 
juahtas  totius  cutis  ac  praecipue  manuum  et  pedum 
juanta  vis  vitalis  sit.  nos  docere  potest.  Arteriarum 

quoque  pulsus,  quod  ad  ejus  vim  et  frequentiam  attinet, 
et  status  respirationis  bene  observandus  est.  Neque  mi- 
noris ponderis  sunt  anamnestica.  Tali  modo  statum  ac- 
curatissime perscrutatus  medicus  ad  rectam  diagnosin 
adducitur. 

Respiratio  et  arteriarum  pulsus  de  stadio  quoque,  in 
quo  morbus  versetur,  nos  certiores  faciunt;  primo  etenim 
stadio,  irritationis,  respiratio  celerior  est,  pulsus  saepe  ple- 
nus ; altero  stadio,  torporis,  respiratio  tardior  fit,  inaequa- 
lis, gemebunda,  strepens;  pulsus  hucusque  plenus  debilis 
fit,  sed  saepissime  eandem  frequentiam  obtinet.  — Prae- 
cipue cavendum  est,  ne  stupor  et  coma  pro  somno  sano 
et  signis  status  melioris  habeantur;  pallida  quidem  facies, 
temperies  valde  diminuta,  palpebrae  semiclusae,  respiratio 
inaequalis  rem  satis  demonstrant. 


CORA. 


Remedia,  quae  alvi  fluxum  reprimunt,  statum  intesti- 
norum normalem  reddunt,  vires  infantum  et  servant  et 
restituunt,  adhibenda  sunt.  Quem  ad  finem  linet.  Opu, 
Magnes,  usta,  Magnes,  carbonica,  Rheum,  Ammoniuin, 
Spirit.  frumenti,  vinum,  cibi  nutrientes  sese  commendant. 
Nutrimentum  optimum  est  lac  nutries.  Quum  nutrice 
infans  ali  non  potest,  lac  asininum  commendatur,  btarfi 
irritabilitatis  optimum  quoque  remedium  est  balneum  ca  ' 
dum;  altero  stadio  vesicans  vel  sinapismus  ad  cervicem 
praedicatur.  Extremitates  lana  obtegantur,  frictiones  cor- 
poris instituantur,  ut  temperies  melior  et  sanguinis  circu 
tus  celerior  efficiatur.  Id  quoque  praecipue  monendum 
est,  ne  infans  erecto  capite  jaceat.  (Quod  maximi  mo- 
menti  esse  nobis  videtur;  teli  .nodo  enun  cerebr.  essa", 
guis  et  malum  igitur  multo  angetur.  Exper.me.ita  m 
malibus  instituta  id  probant;  ammal  quidem,  quum  v.res 

multo  sanguine  amisso  debilitatae  sunt,  syncope  afficitur, 
si  anterioribus  suspenditur  pedibus,  syncope  cedente,  si 
posterioribus  pedibus  suspenditur.)  Ut  stadio  irritationis 
cauti  simus  in  adhibendo  vesicante  vel  sinapismo,  monita 
dignum  videatur,  quod  auctore  Andral  stadio  irritatio- 
nis sensibilitas  cutis  tanta  adest,  ut  sinapismus  tantam 
reactionem  et  localem  et  universalem  provocet,  quam 
opera  maxima  vix  refutare  possis.  — Infantes  ternis  aut 
quaternis  horis  parvas  doses  Ammonii  carbonici  pyroleosi, 
et  intervallis  bis  vel  ter  guttas  quinque  usque  decem 
spiritus  frumenti  mucilagine  mixtas  sumere  probatur. 
Diarrhoea  repulsa,  viribus  quodammodo  jam  restitutis,  illa 
remedia  seponenda  sunt;  status  intestinorum  tantum  re- 
gulandus et  vires  nutrimentis  aptis  servandae  sunt.  — 
Haec  curae  ratio  inprirriis  in  iis  casibus,  in  quibus 
cerebri  status  exsanguis  satis  elucet,  apta  nobis  videatur; 
interdum  autem  congestionem  cerebri  vel  irritationem  vi- 
ribus quidem  fractis  adesse  posse,  supra  meminimus. 
Eademne  medicamina  adhiberi  possint,  jam  quaerimus? 
Id  quidem  minime  probabile  nobis  videatur,  quod  quum 
ad  vires  tantum  respicitur  neque  status  cerebri  optime 
observatur , exsudatio  facile  insequi  posse  existimamus. 
In  maximas  quidem  angustias  tali  modo  medicus  ducitur, 
nempe  irritatio  cerebri  vel  congestio  alia  remedia,  alia 
exhaustio  virium  indicat.  In  recte  eligendis  remediis, 
quae  uti  iquc  indicationi  respondent,  sollertia  et  experien- 
tia medici  apparent. 


Exempla  morbi  ab  auctoribus  enarrata. 


Observatio  I.  (M.  Hali.) 

Infans  tres  menses  natus,  mammis  ablatus,  quum 
quattuordecim  dies  lacte,  ptisana  et  pane  nutritus  bona 
valetudine  gavisus  esset,  subito  febricitans  inquietus  ap- 
paret, saepe  vagitum  edit,  in  somnis  ingemiscit,  diarrhoea 

afficitur,  sedibus  cibos  incoctos  et  raucum  continentibus. 
Hydrargyrum  muriaticum  mite,  quod  infanti  datura  erat, 
nauseam  fecerat.  Idem  remedium  iterum  assumtum,  eo- 
dem et  sequente  die  sedes  sedecim  effecerat.  Nocte  au- 
tem calor  corporis  excitatur  aestu,  somnus  inquietus  est, 
tormina  et  sedes  foedi  odoris  frequentes.  Tempore  po- 
steri diei  matutino  infans  valde  somnolentus,  quodam- 
modo soporosus  apparet,  oculis  semiclusis,  ita  ut  tunica 
tantum  albuginea  conspici  possit,  ore  aperto;  praeterea 
per  aliquod  tempus  pallor  et  frigus  genarum,  manuum 
et  pedum;  non  multo  post  reactio  animadvertebatur. 
Infantis,  quum  vespere  ejusdem  diei  primum  videret  M. 
Hali,  status  fuit  hic:  coma  perfectum,  oculi  semiaperti 
nullam  rem  figere  possunt;  pupillae  modice  dilatatae, 
luce  immobiles,  genae  pallidae  et  frigidae,  pulsus  centum 
et  triginta  duos  ictus  reddens;  respiratio  inaequalis  et  ge- 
mebunda; cutis  totius  corporis  pallida  et  temperie  valde 
imminuta.  — Guttas  quinque  spirit.  frumenti  et  tria* 
grana  salis  volatil.  corn.  cerv.  alternatim  in  horas  infan- 
tem sumere  jussit  M.  Hali  et  interpositis  binis  horis  nu- 
tricis lacte  nutriri.  Tali  ratione  status  morbi  paullatim 
melior  factus:  primum  stupor  inquietudine  alternabat, 
sensibilitas  rediit,  ita  ut  infans  susurro  saepe  cohorresce- 
ret; inquietudo  interdum  tanta  erat,  ut  balneum  calidum 
institueretur;  non  multo  post  e vultu  infantis  vigor  eluxit. 
Sequente  die  quattuor  sedes  habebat;  praeter  illa  reme- 
dia Magnes,  cum  Rheo  datur.  Non  multo  post  bona 
valetudo  apparuit. 


Observatio  II.  (M.  II.) 

Puellula,  duos  annos  et  novem  menses  nata,  in- 
fluenza afflicta  erat;  pulmonum  affectio  erat  talis,  ut  et 
medicamina  deplentia  et  hirudines  sedecim  adhiberentur. 
Tali  modo  affectionis  quidem  pulmonum  symptomata  re- 
mota erant,  vires  autem  infantis  ita  fractae,  ut  alia  signa 
comparerent,  quae  cognatos  medicumque  magis  sollicitos 
fecerunt,  quam  illa  affectionis  pulmonum.  Arcessitus  in- 
fantem talem  invenit  M.  Hali:  somnolentam,  oculis  seim- 

apertis;  e somno  excitata  ingemuit  et.  statim  iterum 
somno  capta;  oculi  nullkm  rem  figere  potuerunt;  pupil- 
lae dilatatae,  luce  tamen  adhuc  modice  mobiles.  Arte- 
riarum pulsus  centum  et  quadraginta  ictus  reddidit.  — 
Alterius  medici  sententia  fuit,  hydrocephalum  adesse  et 
Hydrargyrum  muriat.  mite  nunc  adhibendum;  suam  sen- 
tentiam, respondit  M.  11  ali,  omnino  contrariam  esse; 
symptomata  quidem  simillima  illis  bydrocephali,  tamen 
eorum  caussam  esse  vires  cura  antiphlogistica  suppressas, 
neque  Hydrarg.  mur.  mit. , sed  remedia  potius  excitantia 
et  nutrientia  porrigenda  esse.  Itaque  infantem  jussit  tri- 
ginta guttas  spirit.  frument,  in  horas  assumere  et  lacte 
nutriri.  Quo  modo  pulsus  frequentia  diminuta  et  paulla- 
tim  alia  symptomata  meliora  prodierunt;  oculi  tamen  se- 
miaperti adhuc  nullam  rem  fixerunt,  pupillae  dilatatae  erant, 
et  inflammatio  conjunctivae  oculorum  luci  continue  op- 
positorum apparuit.  Praeterea  duas  sedes  inscias  infans 
habebat.  Quum  spirit.  frument,  dolores  colicos,  ut  apud 
complures  infantes  observabat,  effecerit,  constituit,  ut  al- 
ternatim  Spiritum  Ammonii  aromat.  infans  sumeret.  Paul- 
latim  signa  salutis  apparent;  frequentia  pulsus  magis  ma- 
gisque diminuta,  pupillae  luce  jam  consueto  modo  exci- 
tatae, somnus  quietus,  oculi  clausi  neque  multo  post  bona 
valetudo  restituta. 

Observatio  III.  (quam  a Tvvedie  factam  M.  Ilall 

refert.) 

Medicus  quidam,  inquit,  a me  petiit,  ut  infantem  vi- 
derem, quem  moriturum  stadio  exsudationis  bydrocephali 
ingresso  putabat.  Infantem,  quattuor  menses  natum  om- 
nino soporosum  inveni;  nullo  modo  excitari  potuit;  quum 
palpebras  elevasset,  pupillas  vidi  normales,  oculos  quidem 
languidos;  pulsus  celerrimus  et  frequentissimus,  debilis- 
respiratio  frequens,  interdum  intermissa,  gemebunda;  fluJ 
xus  alvi  aderat,  sedes  praecipue  mucosae.  Quum  inter- 
rogassem, quinam  morbi  decursus  usque  ad  hoc  tempus 
fuisset,  haec  comperi:  Infantem  adhuc  bona  valetudine 
gaudentem  a matre  uxori  cuidam,  cujus  infans,  novem 
menses  natus,  a mammis  paulJo  ante  remotus  erat,  nu- 

triendum  traditum  esse;  non  multo  post  autem  illum  ae- 
grotasse,  diarrhoea  affectum.  Remediis  quidem  adhibitis 
diarrhoeam  non  cessisse,  — Postremo  statum  soporosum 
subiisse.  Non  multo , postquam  videram,  animam  exspi- 
ravit. Sectio  cadaveris  non  est  permissa.  — 

Observatio  IV.  (Gooch). 

Puellula,  duos  annos  nata,  non  valido  corpore,  quum 
per  aliquot  dies  aegrotasst,  haec  signa  obtulit:  somno- 
lentiam magnam,  languorem  maximum,  frigidam  cutem, 
pulsum  debilem,  modice  tamen  frequentem;  appetitu  ci- 
borum omnino  carebat.  Sorore,  eodem  morbo  affecta, 
hirudinibus  et  laxantibus  adhibitis  hebdomade  antea  morte 
correpta,  medicus  dubitaverat  hirudines  adhibere.  Non- 
nullis diebus  post  alter  medicus  consultatur;  morbum 
congestione  sanguinis  in  cerebro  ortum  censuit  atque  sex 
hirudines  ad  caput  institutae.  Tempore  vespertino  status 
in  multo  pejorem  partem  sese  convertit;  color  infantis 
pallidus,  mortui  instar;  cutis  frigida,  pupillae  dilatatae, 
luce  non  excitandae;  oculi  nullam  rem  figere  potuerunt. 
Arteriarum  pulsus  vix  animadvertendus.  Postero  die 
cibi,  quos  infans  ederat,  vomitu  egesti:  itaque  jussum  est, 
infantem  lactis  tantum  cochlear  in  horas  sumere;  vires 
magis  magisque  collabuntur,  cutis  frigida  manet;  pulsus 
tremulus  et  adhuc  vix  animadvertendus.  Interdum  qui- 
dem infans  magis  animata  apparebat;  mox  tamen  status 
ille  rediit.  — Hebdomadis  spatio  tali  modo  tabescens 
animam  tandem  exspirat;  post  mortem  nihil  abnorme  in 
cerebro  inventum,  nisi  paullulo  plus  seri  in  ventriculo, 
quam  plerumque  invenitur. 

Observatio  V.  (Gooch). 

Infans,  decem  menses  natus,  non  parvo  debilique 
corpore  erat;  duobus  mensibus  ante  a mammis  remoti 
bona  valetudo  paullo  detrectata  erat.  Arcessitus  infantem 
talem  inveni:  caput  demissum  vix  compotem  attollendi, 
languore  maximo,  somnolentum ; pulsus  erat  > v,'.x 

animadvertendus;  symptomata  febrilia  deerant.  — JYledi- 

ens  altor  hirudines  adhibendas  jain  censuerat.  Senten- 
tiam de  morbo  meam,  quum  exposuissem,  comprobavit, 
hirudines  non  esse  admovendas  et  hanc  curam  instituen- 
dam, ut  infans  nullum  aliud  nutrimentum  nisi  lac  et 
quaternis  horis  parvas  doses  spirit.  Ammon.  aromat.  ac- 
ciperet. Sequente  die  signa  salutis  infans  offerebat,'  ne- 
que inulto  post  bona  valetudo  restituta  est.  — 

Observatio  VI.  (quam  ab  Henning  factam  M.  Hali 

enarrat). 

Puellula,  tres  annos  nata,  quum  aegrotaret,  hirudi- 
nibus et  medicamentis  Hydrarg.  muriat.  mixt.  et  Jalap. 
tractata  erat.  Arcessitus  matrem  cataplasmata  frigida 
spirituosa,  sicuti  a medico  constitutum  erat,  capiti  infan- 
tis adhibituram,  infantemque  ipsam  talem  inveni.  Nullo 
modo  excitari  potuit;  pupillae  dilatatae,  luce  non  moven- 
tur ; oculi  semiaperti,  strabismus ; caput  attollere  non  po- 
tuit, huc  illuc  demissum;  cutis  pallida,  macies  magna; 
sedes  insciae.  Non  fomentationes  in  caput  adhibendas, 
sed  sinapismos  ad  pedes  instituendos  et  infantem  lacte 
nutriendum  censuimus.  Post  aliquod  tempus,  quum  ite- 
rum infantem  viderem,  valde  admiratus  statum  in  melio- 
rem partem  versum  inveni;  infans  lac  sumserat;  quum 
sedes  frequentes  et  inscias  habuisset,  parvas  Laudan.  li- 
quid.  Sy de nh.  doses  adhibendas  suasi.  Duobus  diebus 
interjectis  status  multo  melior  erat;  sedes  tam  frequentes 
non  habuerat.  Infans,  pallido  quidem  colore  apparet; 
periculum  tamen  omnino  remotum  videtur.  In  pagum 
missa  infans  bonam  valetudinem  recuperavit. 

Observationes  VII.  et  VIII.  (a  M.  Hali  in  libro  «Deber 
Blutentziehungen,  deutsch  v.  Bressler  consignatae). 

VII. 

Puerulus,  duos  annos  et  novem  menses  natus,  me- 
dicamen laxans  ex  gran.  octo  Scammonii  et  gran.  duob. 
et  dimid.  Oalomelanos,  quod  infanti  aetatis  majoris  de- 
stinatum erat,  assumserat.  Nauseam,  diarrhoeam  frequen- 


24 


tem  effecerat;  pulsus  parvus  et  frequens  apparebat.  Me- 
dicus,  quum  infantem  primum  vidisset,  potionem  Riveri 
et  tinct.  cardam.  compos,  adhibuit.  Tempore  vespertino 
status  ventriculi  et  intestinorum  paullo  melior  apparet; 
facies  autem  coloris  rubri,  pulsus  plenior  et  insuper  tus- 
sis et  dyspnoea  adest.  Hirudines  duae  ad  pectus  admo- 
tae sunt,  praeterea  potio  Riveri  et  parvae  doses  Calome- 
lanos  et  Ipecac.  — Secundo  die  post  alterum  laxans  sa- 
linum assumserat;  sequente  die  iterum  duae  hirudines 
adhibitae  erant.  Tempore  posteri  diei  matutino  infans 
oleum  ricini  sumit  et  vesicans  ad  pectus  adhibetur.  Tem- 
pore vespertino  status  erat  talis:  Cutis  calidissima  et  sicca, 
lingua  obtecta,  pupillae  dilatatae  et  immobiles,  quodam- 
modo status  stuporis.  Medici,  timentes,  ne  stadium  ex- 
sudationis  hydrocephali  adsit,  fomentationes  frigidas  et 
quaternis  horis  granum  dimidium  Calomelanos  praescri- 
bunt. Sequente  die  status  fere  idem,  potius  pejor  quam 
melior.  — Arcessitus  sum  et  hydrocephalum  adesse,  mea 
quoque  sententia  erat;  duas  hirudines  ad  tempora  adhi- 
beri jubemus.  Insequente  die  statum  exhaustionis  adesse 
me  non  fugit;  facies  enim  pallida,  pulsus  maxime  debi- 
lis, neque  dubium  erat,  quin  symptomata  illa  virium  sup- 
pressarum non  hydrocephali  essent;  quaedam  quidem  hy- 
drocephali signa  aderant;  deerant  tamen  crepitus  dentium, 
voces  anxiae,  convulsiones.  Itaque  quaternis  horis  infan- 
tem guttas  triginta  Spirit.  frument,  assumere  voluimus. 
Non  multo  post  status  hoc  medicamine  tam  bonus  factus 
est,  ut  infantem  eandem  dosin  in  horas  capere  jusserimus. 
Sensibilitas  normalis,  calor  paullatim  rediit,  et  omnia 
morbi  symptomata  paullatim  remota. 

/ 

Observatio  VIII.  a medico  Micheli  apud  filium  suum 

facta). 

B.  M. , annum  et  septem  menses  natus,  debili  con- 
stitutione, annum  et  mensem  natus  dentire  inceperat. 
Morbo  intestinorum  affectus  Hydrarg.  muriat.  mit.  et  ol. 
ricini  tractatus  erat,  morbusque  ille  intestinorum  per  ali- 
quot dies  idem  fuerat.  Quum  in  urbem  vicinam  profe- 
ctus rediissem,  medicum,  cerebri  affectionem  adesse  opi- 

natum,  Calomel.,  balneum  calidum,  Ipec.  c.  Kali  sulphur., 
emulsionem  ex  oleo  ricini  duasque  hirudines  in  caput 
adhibuisse,  comperi.  Infantis  talem  statum  tristem  inveni: 
faciem  et  labia  pallida  et  frigida,  infantem  in  statu  tor- 
poris omnino  versantem,  animum  ejus  ad  res  circumdatas 
fere  nullo  modo  attentum ; pulsus  habebat  centum  et  qua- 
draginta ictus:  sedes  erant  frequentes,  insciae,  foedi  odo- 
ris; convulsiones  tantum,  strepitus  dentium,  strabismus 
non  aderant;  pupillae  nec  dilatatae  nec  contractae,  in  lu- 
cem reagentes,  unde  cerebrum  non  affectum  esse  conclusi. 
— Postero  die,  quum  medicus  a sententia  sua,  cerebrum 
affectum  esse,  non  abstinuisset,  alterum  quoque  consultavi, 
i qui  meam  sententiam  comprobavit;  itaque  curam  antea 
i institutam  relinquimus  et  nutrientia  infanti  damus.  Se- 
cundo die  post  status  languoris  idem;  pulsus  numeraban- 
tur centum  et  quadraginta  ictus;  sedes  nocte  non  tam 
frequentes  erant,  foedum  tamen  eundem  odorem  habebant. 
Compos  quidem  sui  est;  res  autem  circumdatas  vix  at- 
tendit; per  diem  sedes  septem  vel  octo  habebat,  qua  re 
vires  magis  collapsae;  pedes  frigidi,  lingua  sicca.  Calorem 
corporis  efficere  conati  sumus  et  saepius  intervallis  qui- 
busdam parvas  doses  salis  volat.  Corn.  cerv.  damus. 
Tempore  sequentis  diei  matutino  status  non  melior;  per 
diem  autem  pulsus  non  tam  debilis,  cutis  temperies  paullo 
aucta,  somnus  non  tam  inquietus.  — Postero  die  sym- 
ptomata omnia  in  pejorem  modum  versa;  novem  sedes, 
quas  habuerat,  vires  valde  suppresserant.  — Sal  volat. 
C.  C.,  Laudan.  liquid.  Sydenh.,  adstringentia  et  nutrientia 
dantur. 

Sequente  die  status  intestinorum  idem;  sedes  au- 
tem tantum  foetorem  non  habebant;  caput  calidissimum;  re- 
media eadem.  — Tempore  vespertino  status  multo  me- 
lior, ita  ut  omne  periculum  remotum  videatur;  infans 
plures  horas  somnum  ceperat.  Diebus  duobus  post  vires 
jam  auctae;  remedia  eadem  adhibentur. 

Status  paullatim  melior  factus,  ita  ut  infantis  bona 
valetudo  post  aliquod  tempus  redierit.  — 

Morbum  tempore  anni  praeteriti  aestivo  observandi, 
nobis  quoque,  Halae  arti  medicae  operam  dantibus,  occa- 
sio erat.  Aestu  tunc  temporis  veliementissimo , complu- 
res infante.1;  diarrhoea  affecti  aegrotabant;  tres  usque  sex 
sedes  per  diem  habebant,  mucosas  vel  aquosas.  Diar- 
rhoea quum  per  aliquot  dies  exstitisset,  symptomata  ap 
paruerunt,  quae  cerehrnm  affectum  significant,  ut  recor- 
damur, haec  adfuerunt:  Infantes  insolite  quieti  erant;  fere 
nulla  re  eorum  animus  movebatur,  languorem  ostende- 
bant maximum,  caput  erat  demissum;  oculis  fixis  res  in- 
tuebantur; oculi  dormientium  non  clausi,  pupillae  paul- 
lum  dilatatae.  Facies  erat  pallida;  cutis  omui  turgore 
carebat.  — Praeceptor  noster,  illustrissimus  Kruken- 
berg,  illa  symptomata  anaemia  cerebri  exorta  docebat, 
atque  ne  morbus  pro  hydrocephalo  haberetur,  monebat. 
Diarrhoeae  caussam  venositati  sanguinis  majori,  aestu 
isto  tempore  tam  vehemcnte  effectae  adscripsit.  Nonnul- 
lae guttae  Acidi  muriatici  adhibitae  quater  vel  ter  per 
diem,  bonam  valetudinem  paucis  diebus  post  restitue- 
runt. — 

Eodem  tempore  in  urbe  vicina,  Krukenberg  nar- 
rabat, magnum  infantum  numerum  eodem  modo  aegro- 
tasse;  primo  a medicis,  illa  symptomata  signa  hydroce- 
phali  putantibus,  hirudines  adhibitae  erant,  sed  status 
morbi  tali  ratione  multo  pejor  factus. 


Hic  locus  esse  mihi  videtur,  morbum  quoque  com- 
memorandi, quem  Krukenberg  apud  infantes  signa 
simillima  illis  hydrocephali  praebentem  saepius  obseiva- 
bat.  (Jahrbiicher  der  ambulatorischen  Kliuik  zu  Halle 
herausgegeben  von  Peter  Krukenberg.  Halle  1824). 
Oui  morbus  inprimis  tempore  aestivo,  quum  aestus  ma- 
gnus existit,  infantes  afficit.  Infantes,  sicuti  docet,  mo- 
rosi fiebant,  pallidi;  vomitu  et  diarrhoea  affecti. 

Morbus  cito  progredi  solebat;  aegrotorum  vires 
non  multo  post  suppressae  erant;  infantes  pallidum  >e 
luteolum  colorem  praebebant,  qualem  figurae  cera  for- 
matae, quae  aeri  expositae  flavescunt;  sub  oculis  tamen 


ijet  naso  color  erat  lividus,  coeruleus}  cutis  omni  turgore 
i carebat}  fere  nulla  re  infantes  incitabantur;  caput  erat 
.demissum;  tranquilli  erant,  somnolenti,  dolorem  nullum 
sentire  videbantur;  oculi  erant  languidi,  semiaperti,  pu- 
pillae dilatatae,  luce  non  satis  movebantur}  arteriarum 
pulsus  debilis,  mollis,  centum  et  viginti  ictus  reddens. 
Praeterea  vomitus  frequens  materiae  mucosae,  viridis; 
diarrhoea  crebra;  sex,  octo  usque  ad  duodecim  sedes  per 
diem  habebant;  abdomen  neque  calidissimum,  neque  in- 
flatum , neque  dolens ; respiratio  normalis  erat.  Infantes 
sui  compotes  esse  videbantur,  neque  solito  longius  tem- 
pus dormiebant ; per  noctem  saepius  inquieti  erant.  Me- 
dicaminibus in  tempore  non  adbibitis,  mors  certa  conse- 
quebatur; convulsiones  vel  alia  signa  violentissima  mor- 
tem antecedere  non  solebant.  Sectione  cadaverum  insti- 
tuta, vasa,  inprimis  venae  omnium  corporis  partium, 
praecipue  autem  cerebri,  multo  sanguine  dissoluto  im- 
ipletae  apparebant;  ossa  cranii  colorem  coeruleum  prae- 

I bebant.  Lympham  exsudatam  vel  serum  neque  in  ce- 
rebro neque  in  canali  vertebrali  invenimus.  Splen  valde 
[sanguinosus  et  pulposus  erat.  — Morbum  venositate 
sanguinis  majore,  praecipue  sanguinis  cerebri  exortum 
censemus;  vomitum  et  diarrhoeam  conamen  naturae,  ve- 
nositatem  majorem  secretis  bili  et  muco  corrigendi  ha- 
bebamus. — Duae  vel  quattuor  hirudines  ad  caput,  ut 
et  apoplexiae  provideatur  et  copia  sanguinis  paullo’  di- 
minuta vis  vasorum  debilitata  erigatur,  praeterea  balneum 
[calidum,  frictiones,  sinapismi  ad  pedes,  et  parvae  doses 
Calomelanos  cum  Magnes,  carbon.  adhibentur.  Quae 
curae  via  optimum  effectum  habebat,  calor  quidem  re- 
diit, infantes  colorem  solitum  iterum  assecuti  sunt;  pul- 
i sus  plenior  et  regularis  factus;  somnus  quietus  apparuit. 
Neque  multo  post  aegri  iterum  bona  valetudine  usi  sunt.  — 
Hoc  exemplum  auctor  enarrat: 

Puerulus,  annum  natus,  debili  quidem  corpore  sa- 
nus tamen  adhuc  erat.  Vomitu  autem  et  diarrhoea  subito 
| afficitur.  Non  multo  post  arcessiti  infantem  talem  in- 
veniens: vires  valde  fractae  erant;  infans  fere  nulla  re 
incitari  potest;  temperies  cutis  valde  imminuta,  capitis 
stamen  temperies  solita;  pulsus  debilis,  mollis,  centum  et 

viginti  ictus  reddens ; cutis  omni  turgorc  carebat,  ejus 
color  erat  pallidus,  luteolus;  caput  aut  adclinatum  aut 
demissum;  dolorem  infans  non  sentire  videtur.  Nullam 
morbi  caussam  nisi  aestum  magnum  cognovimus:  mor- 
bum e stagnatione  venosa  profectum  esse  censebamus. 
Duae  hirudines  ad  caput,  balneum  calidum,  frictiones 
corporis,  sinapismi  ad  pedes,  clysma  ex  Infus.  flor.  Cha- 
mom.  et  in  horas  granum  dimidium  Calomelanos  c. 
Magnes,  carbon.  adhibentur.  Calor  corporis  rediit,  sed 
erat  siccus ; caput  calidissimum , pulsus  paullo  plenior, 
centum  et  quadragint.  ictus  reddens.  Lac,  quo  cum  aqua 
mixto  fruitur,  vomitu  vel  alvo  egeritur.  Animus  infantis 
paullo  attentior.  — Nocte  somnus  non  aderat;  sequente 
die  languor  maximus  apparet;  oculi  semiclusi,  os  conti- 
nue apertum;  interdum  ingemiscit  infans.  Lingua  est 
sicca,  sitis  magna,  temperies  cutis  valde  imminuta:  caput 
tamen  calidissimum;  pulsus  qualis  heri  erat.  Fere  nulla 
re  infans  incitari  potest;  vomitus  non  rediit,  materia  au- 
tem lactea  alvo  emittitur.  Iterum  balneum,  frictiones 
et  sinapismi  instituuntur.  — Atque  Hydrarg.  muriat. 
mite  sumendum  statuimus.  Tempore  vespertino  status 
multo  melior  apparet  et  postero  die  talis:  diarrhoea  non 
tam  frequens  est,  vomitus  non  redierat;  pulsus  plenior, 
centum  et  viginti  ictus  reddens;  color  et  temperies  cutis 
multo  meliores  existuut.  — Nocte  somnus  quietus;  tem- 
pore insequentis  diei  matutino  animus  infantis  multo  at- 
tentior apparet;  color  faciei  ruber  rediit,  pulsus  nona- 
ginta tantum  ictus  faciens;  plenior;  cutis  bonam  temperiem 
habet;  sed  quatuor  per  diem  sedes.  Eadem  remedia 
adhibentur.  Nec  multo  post  infans  honam  valetudinem 
recuperavit. 


VITA. 


Natus  sum  ego,  Isaacus  Moser,  Lippehnae, 
oppidulo  Neomarchiae,  anno  h.  s.  undevicesimo,  pa- 
tre Jaekeli  Moser,  matre  Rebecca,  e gente 
Loewenberg.  Morte  ereptos  lugeo.  Veterem 
fidem  confiteor.  — Gymnasium  Stargardiense.  t.  t. 
sub  auspiciis  clarissimi  Falbe  florens,  per  quinque 
[annos  et  dimidium  frequentabam.  Maturitatis  testi- 
monio accepto,  artis  medicae  studiis  operam  daturus, 
tempore  paschali  anni  h.  s.  XXXIX.  hanc  almam 
Universitatem  adii 5 ab  111.  Mueller,  t.  t.  rectore 
magnifico,  civium  acadcmicorum  numero  adscriptus 
3t  apud  III.  Schultz,  medicorum  ordinis  t.  t.  deca- 
num maxime  spectabilem,  nomen  professus  sum.  Per 
tria  semestria  interfui  his  scholis: 

111.  Heck  er  de  encyclopaedia  et  methodologia 
medicinae 5 111.  Gabler  de  logice 5 Cei.  Isensee  de 
osyckologia 5 III.  Lichtenstein  de  zoologia;  III. 
Schultz  de  botanice;  111.  Weiss  de  mineralogia; 
fll.  Mitscherlich  de  chemia;  Cei.  Do  ve  de  phy- 

jdee;  III.  Mueller  de  anatomia  universa  et  de 

physiologia ; 111.  Schlemm  de  osteologia  et  syndes- 
inologia;  praeterea  artem  cadavera  rite  secandi  111. 
Mueller  et  III.  Schlemm  me  docuerunt. 

Deinde  almam  universitatem  Halcnsem  petii;  ab 
111.  Gruber,  t.  t.  prorectore  magnifico,  civium  acade- 
micorum  numero  adscriptus  et  apud  III.  Friedlaen- 
der,  gratiosi  medicorum  ordinis  t.  t.  decanum  ma- 
xime spectabilem,  nomen  professus  sum.  Per  annos 
duos  his  scholis  interfui: 

111.  Krukenberg  de  pathologia  generali  et 
speciali;  111.  B Iasius  de  chirurgia  universa  et 
akiurgia;  IU.  Hohl  de  arte  obstetricia;  111.  Fried- 
laender  de  materia  medica;  111.  Alton  artem 
cadavera  secandi  me  docuit.  Exercitationibus  clini- 
cis interfui  medicis,  chirurgicis,  ophthalmiatricis  111, 
Krukenberg  et  III.  Blasius  per  annum  et  dimi- 
dium. 

In  hanc  almam  Universitatem  reversus,  ab  111. 
a It  an  m er,  rectore  magnifico,  civium  academico- 
rum  numero  adscriptus  et  apud  111.  Mueller,  gra- 
tiosi medicorum  ordinis  decanum  maxime  spectabi- 
lem, nomen  professus  sum.  His  scholis  interfui: 

111.  Heckcr  de  historia  medicinae;  111.  Muel- 
ler, de  anatome  pathologica;  Exper.  Simon  de 
chemia  pathologica;  Exp.  Reichert  de  anatome. 

Has  scholas  clinicas  medicas , chirurgicas,  oph- 
thalmiatricas,  obstetricias  frequentabam:  III.  Schon- 
lein,  111.  Juengken  per  annum,  IU.  Dieffen- 
bacli,  Cei.  Wolff,  III.  Busch  per  annum  dimi- 
dium. 


Quibus  omnibus  viris,  optime  do  rae  meritis, 
gratias  ago  quam  maximas. 

Jam  vero  tentaminibus,  tam  philosophico  quam 
medico,  et  examine  rigoroso  rite  absolutis,  spero 
fore,  ut  dissertatione  thesibusque  defensis,  summi  in 
medicina  et  chirurgia  honores  in  me  conferantur. 


1.  Emetica  in  stadio  prodromorum  typhi  abdominalis 
nocent. 

2.  Morbus,  qui  vocatur  synanche  parotidea,  non  est 
inflammatio  parotidis. 

3.  Psychologiam  colere,  magis  medicorum  est,  quam 
philosophorum. 

4.  Signa  tuberculorum  in  pulmonibus  solitariorum 
certa  non  existunt. 


